proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 12 de agosto de 2010 pola que se establecen o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/10/2010

Advertidos erros na devandita orde, publicada no DOG nº 161, do luns 23 de agosto de 2010, é necesario efectuar as seguintes correccións:
-Na páxina 14.973, no anexo I, aparecen catalogados os seguintes centros:
Ver referencia pdf "19300D003P010.PDF"
RESOLUCIÓN do 20 de setembro de 2010 pola que se fan públicos os convenios de colaboración previstos no artigo 4.1º c) e d) da Lei 30/2007, de contratos do sector público, asinados por este ente público no segundo cuadrimestre do ano 2010.
PORTOS DE GALICIA — III. OUTRAS DISPOSICIÓNS — 05/10/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 4.1º c) e d) da Lei 30/2007, do 30 de outubro, de contratos do sector público, asinados no segundo cuadrimestre do ano 2010 e que se relacionan no anexo a esta resolución.
Santiago de Compostela, 20 de setembro de 2010.
Jose Manuel Álvarez-Campana Gallo
Presidente de Portos de Galicia
Ver referencia pdf "19200D012P028.PDF"
ORDE do 13 de setembro de 2010 pola que se fixan os prezos de venda ao público de diversas publicacións da Consellería de Educación e Ordenación Universitaria (Secretaría Xeral de Política Lingüística).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/10/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
En consecuencia, no uso das atribucións que me confire o artigo 34 da Lei 1/1983, do 22 de febreiro (DOG nº 23, do 21 de marzo), reguladora da Xunta e da súa Presidencia, modificada pola Lei 11/1988, do 20 de outubro (DOG nº 208, do 28 de outubro) e pola Lei 12/2007, do 27 de xullo (DOG nº 153, do 8 de agosto),
DISPOÑO:
Artigo único.
1. Quedan aprobados os prezos de venda ao público das publicacións editadas por esta secretaría e que se relacionan no anexo.
2. Estes prezos entenderanse co IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de setembro de 2010.
Jesús Vázquez Abad
Conselleiro de Educación e Ordenación Universitaria
ANEXO
-Aula de Galego 2. Curso de galego: 18 euros.
-Aula de Galego 3. Libro do alumno: 18 euros.
-DVD Ben Falado!: 12 euros.
-Homenaxe a Ramón Piñeiro: 13,11 euros.
-Cadernos Ramón Piñeiro (XII): 6 euros.
-Cadernos Ramón Piñeiro (XIII): 8 euros.
-Cadernos Ramón Piñeiro (XIV). Celebración de Uxío Novoneyra (1930-1999): 9,79 euros.
-Cadernos Ramón Piñeiro (XV). Ramón Piñeiro: Epistolario lugués: 8,69 euros.
-Aspectos Teóricos da Fraseoloxía: 15 euros.
-Cadernos da Fraseoloxía Galega 11: 10,90 euros.
-Informe de literatura 2008: 9 euros.
-O Irmandiño. Orgão da Irmandade Galeguista do Uruguai: 2,20 euros.
-Cholo e Nela e o rumor da Fraga (caderno). XIV Convivencia de educación infantil. O Barco 2010: 5,44 euros.
-Cholo e Nela e o rumor da Fraga (revista). XIV Convivencia de educación infantil. O Barco 2010: 4,52 euros.
-Dicionario galego-latino clásico moderno: 21,75 euros.
-Manual básico de documentación administrativa e xurídica: 12 euros.
-Xadrez para todos: 12 euros.
ORDE do 23 de setembro de 2010 sobre a aprobación definitiva do Plan Xeral de Ordenación Municipal do Concello de Rairiz de Veiga (Ourense).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 05/10/2010

O Concello de Rairiz de Veiga remite o Plan Xeral de Ordenación Municipal para a súa aprobación definitiva, conforme o artigo 85.7º da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
I.1. Mediante Orde do 10 de xullo de 2009, o conselleiro de Medio Ambiente, Territorio e Infraestruturas acordou, de conformidade co artigo 85.5º a) da Lei 9/2002, de 30 de decembro, de ordenación urbanística e protección do medio rural de Galicia, outorgar a aprobación definitiva con carácter parcial do Plan Xeral de Ordenación Municipal do Concello de Rairiz de Veiga, deixando en suspenso as áreas e determinacións obxecto de reparos no corpo da orde, ata que o concello emende as deficiencias e cumpra as condicións sinaladas.
I.2. Mediante Orde do 26 de outubro de 2009, o conselleiro de Medio Ambiente, Territorio e Infraestruturas acordou, de conformidade co artigo 85.5º b) da LOUG, non outorgar a aprobación definitiva ao PXOM modificado aprobado provisionalmente o 28-7-2009, por non terse emendado na súa totalidade as disfuncións observadas na anterior Orde do 10-7-2009.
I.3. O Pleno do Concello de Rairiz de Veiga, en sesión do 16 de xullo de 2010, acordou aprobar as modificacións introducidas no PXOM, tendentes á cumprir o requirimento autonómico.
II. Consideracións e fundamentos.
Estudado o documento corrixido do PXOM aprobado polo Concello Pleno en sesión do 16 de xullo de 2010; e vista a proposta literal que nesta mesma data eleva a Secretaría Xeral de Ordenación do Territorio e Urbanismo, púidose comprobar que o documento que agora se somete a aprobación definitiva cumpre as observacións formuladas na orde da CMATI do 26-10-2009.
A competencia para resolver sobre a aprobación definitiva das modificacións do planeamento xeral lle corresponde ao conselleiro de Medio Ambiente, Territorio e Infraestruturas, de conformidade co disposto nos artigos 89 e 93.4º da LOUG, e no artigo 1 do Decreto 316/2009, do 4 de xuño, polo que se establece a estrutura orgánica da CMATI.
III. Resolución.
En consecuencia, e visto o que antecede,
RESÓLVESE:
1º Outorgar a aprobación definitiva ao Plan Xeral de Ordenación Municipal do Concello de Rairiz de Veiga, de acordo co establecido no punto 7.a) do artigo 85, da Lei 9/2002, do 30 de decembro, de ordenación urbanística e de protección do medio rural de Galicia.
2º Notifíquese esta orde ao concello e publíquese no Diario Oficial de Galicia.
3º Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de setembro de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 24 de setembro de 2010, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 11 de marzo de 2010, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior promovidos polos axentes de cooperación, para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/10/2010

Conforme o establecido no artigo 21 da Orde do 11 de marzo de 2010, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior promovidos polos axentes de cooperación, para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento, unha vez ultimada a concesión de axudas, publicarase no Diario Oficial de Galicia a relación das concedidas con indicación das entidades beneficiarias, contía, país de execución do proxecto e finalidade.
Na súa virtude,
RESOLVO
Publicar no Diario Oficial de Galicia as axudas concedidas por resolución da Consellería de Presidencia, Administracións Públicas e Xustiza do 15 de xullo de 2010 para a execución de:
-16 proxectos de cooperación ao desenvolvemento no exterior ás organizacións non gobernamentais de cooperación ao desenvolvemento, por un importe global de tres millóns noventa e cinco mil novecentos dezaseis euros con trinta e catro (3.095.916,34 ), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
-4 proxectos de cooperación ao desenvolvemento no exterior polas universidades, os sindicatos, as empresas o organizacións empresariais e as comunidades galegas no exterior por un importe global de oitocentos setenta e tres mil douscentos noventa e tres euros cincuenta e catro céntimos (873.293,54 ), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
-13 proxectos para actividades de educación para o desenvolvemento por un importe total de trescentos oitenta mil cincocentos setenta e nove euros con sesenta (380.579,60 ), nas contías, beneficiarios, finalidade que se relacionan no anexo III desta resolución.
-10 proxectos para axudas para a consolidación e o fortalecemento de ONGD por un importe total de douscentos vinte oito mil novecentos sesenta e seis euros con oito céntimos (228.966,08 ), nas contías, beneficiarios, finalidade que se relacionan no anexo IV desta resolución.
Santiago de Compostela, 24 de setembro de 2010.
Jesús Gamallo Aller
Director xeral de Relacións Exteriores
e coa Unión Europea
Ver referencia pdf "19200D003P009.PDF"
RESOLUCIÓN do 24 de setembro de 2010, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 19 de maio de 2010, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polas organizacións non gobernamentais de desenvolvemento e pola que se convocan as correspondentes ao ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/10/2010

Conforme o establecido no artigo 10 da Orde de 19 de maio de 2010, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polas organizacións non gobernamentais de desenvolvemento e pola que se convocan as correspondentes ao ano 2010, unha vez ultimada a concesión de axudas, publicarase no Diario Oficial de Galicia a relación das concedidas con indicación das entidades beneficiarias, contía, país de execución do proxecto e finalidade.
Na súa virtude,
RESOLVO:
Publicar no Diario Oficial de Galicia as axudas concedidas por resolución da Consellería de Presidencia, Administracións Públicas e Xustiza de data 2 de agosto de 2010, para 5 microproxectos de cooperación para o desenvolvemento cun importe total de cento trece mil trescentos oitenta e cinco euros con seis céntimos (113.385,06 ), nas contías, beneficiarios, finalidade que se relacionan no anexo I desta resolución.
Santiago de Compostela, 24 de setembro de 2010.
Jesús Gamallo Aller
Director xeral de Relacións Exteriores
e coa Unión Europea
Ver referencia pdf "19200D003P009.PDF"
RESOLUCIÓN do 27 de setembro de 2010, da Secretaría Xeral da Consellería de Economía e Industria, pola que se dá publicidade aos convenios de colaboración subscritos por esa consellería no segundo cuadrimestre.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/10/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Dar publicidade á relación dos convenios subscritos pola Consellería de Economía e Industria nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 27 de setembro de 2010.
José Riesgo Boluda
Secretario xeral da Consellería de Economía
e Industria
Ver referencia pdf "19400D006P023.PDF"
ORDE do 30 de setembro de 2010 pola que se fai pública a ampliación do importe existente para a concesión de axudas para o fomento do emprego en empresas de economía social e promoción do cooperativismo, convocadas pola Orde do 14 de xuño de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/10/2010

A Orde do 14 de xuño de 2010 (DOG nº 119, do 24 de xuño) establece no artigo 3 a posibilidade de incrementar o crédito existente con fondos comunitarios, da Administración do Estado ou da Comunidade Autónoma de Galicia, de acordo co artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, como existe un incremento nos fondos dispoñibles, cómpre ampliar o importe do crédito destinado ás axudas que poderán ser concedidas ao abeiro da referida Orde do 14 de xuño de 2010 coa finalidade de facer chegar estas ao maior número de beneficiarios posibles.
Por todo o exposto e en uso das facultades que me foron concedidas
DISPOÑO:
Artigo único.
Primeiro.-Amplíase en 565.212,93 euros o importe total das axudas que se van conceder ao abeiro da Orde do 14 de xuño de 2010, que queda cun importe total de 3.270.598,51 euros.
Esta dotación aténdese por importe de 547.140 euros co Fondo Social Europeo (ao 80%) e fondos propios que cofinancian (ao 20%) por tratarse de accións elixibles no eixe I tema prioritario 62 de acordo co programa operativo FSE de Galicia 2007-2013. O importe que complementa a dotación total é de 18.072,93 euros procedente de fondos propios libres.
A dita ampliación afecta a seguinte aplicación orzamentaria, que figura dotada nos orzamentos xerais da Comunidade Autónoma de Galicia para o ano 2010.
Aplicación	Proxecto	Programa	Importe ()
12.03.324A.471.0	2007 00648	III e V	121.951,00
12.03.324A.471.0	2009 01054	III e V	425.189,00
12.03.324A.471.0	2010 00782	III e V	18.072,93
Segundo.-Esta modificación non afecta o prazo establecido na referida orde para a presentación das solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de setembro de 2010.
Beatriz Mato Otero
Conselleira de Traballo e Benestar
RESOLUCIÓN do 11 de agosto de 2010 pola que se lles dá publicidade aos beneficiarios das axudas concedidas para mantemento e conservación do patrimonio etnográfico no territorio histórico dos camiños de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 07/10/2010

Esta consellería resolveu a publicación de beneficiarios, que se especifican no anexo, das axudas concedidas no ano 2010 ao abeiro da Orde do 16 de decembro de 2009, pola que se establecen as bases reguladoras que rexerán as axudas destinadas ao mantemento e conservación do patrimonio etnográfico no territorio histórico dos camiños de Santiago para particulares e institucións sen ánimo de lucro.
Estas axudas fináncianse con cargo á aplicación orzamentaria 11.03.433A.781.0 dos vixentes orzamentos xerais da Comunidade Autónoma de Galicia para o ano 2010.
O que se fai público para xeral coñecemento.
Santiago de Compostela, 11 de agosto de 2010.
Roberto Varela Fariña
Conselleiro de Cultura e Turismo
Ver referencia pdf "19400D006P023.PDF"
RESOLUCIÓN do 13 de setembro de 2010 pola que se lle dá publicidade ás axudas concedidas en virtude da Orde do 12 de novembro de 2009 pola que se establecen as bases reguladoras para a concesión, en réxime de concorrencia competitiva, das axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 07/10/2010

Vista a proposta da Dirección Xeral de Promoción e Difusión da Cultura, en relación coas axudas correspondentes ao artigo 2.2.1 tradución para outras linguas de obras redactadas orixinariamente en galego, da Orde do 12 de novembro de 2009 (DOG nº 232, do 26 de novembro), pola que se convocan axudas á promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e de acordo co establecido no artigo 7 desta,
RESOLVO:
Conceder as subvencións, polas contías que se indican, aos proxectos editoriais que se relacionan no anexo adxunto, comezando polo título 30 gramos da editorial Alvarellos Editores, e acabando polo título Catro poetas galegos da editorial Verlag Ludwig-Kiel.
A suma total destas axudas ascende a contía de (236.986 ) douscentos trinta e seis mil novecentos oitenta e seis euros, dos que se pagarán no ano 2010 cento dezaoito mil catrocentos cincuenta e tres con dezasete euros (118.453,17 ) e no ano 2011 cento dezaoito mil catrocentos noventa e dous con oitenta e tres euros (118.492,83 ), con cargo á aplicación orzamentaria 11.04.432A.770.0 dos orzamentos xerais da Comunidade Autónoma de Galicia.
Os beneficiarios desta axuda quedan obrigados a cumprir os requisitos establecidos no artigo 10 da dita orde.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interporse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contados desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición non se poderá interpor recurso contencioso-administrativo ata que sexa resolto o recurso de reposición.
Santiago de Compostela, 13 de setembro de 2010.
Roberto Varela Fariñá
Conselleiro de Cultura e Turismo
Ver referencia pdf "19400D008P025.PDF"
ORDE do 4 de outubro de 2010 pola que se amplía o prazo de presentación da documentación xustificativa establecido na Orde do 29 de marzo de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/10/2010

O día 7 de abril de 2010 publicouse no Diario Oficial de Galicia a Orde do 29 de marzo de 2010, pola que se anuncian axudas económicas destinadas a subvencionar a realización infraestruturas de uso público en ámbitos urbanos e rurais por parte dos concellos de Galicia.
No artigo 10.1º establécese que as entidades beneficiarias da subvención deberán presentar a documentación xustificativa antes do 15 de outubro de 2010. Porén, por causas sobrevidas, o prazo establecido resulta de difícil cumprimento, polo que para facer viable o proceso de xestión, e co fin de garantir a maior eficacia posible da convocatoria das referidas subvencións, e dado que non se causa prexuízo a terceiros, é procedente ampliar o dito prazo para a súa xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Modificación do artigo 10 da Orde do 29 de marzo de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
O primeiro parágrafo do número 1º do artigo 10 da referida orde queda redactado nos seguintes termos:
«1. Os concellos beneficiarios da subvención presentarán, antes do 1 de novembro de 2010, a seguinte documentación: ()».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de outubro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 4 de outubro de 2010 pola que se amplía o prazo de presentación da documentación xustificativa establecido na Orde do 29 de marzo de 2010 pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/10/2010

O día 7 de abril de 2010 publicouse no Diario Oficial de Galicia a Orde do 29 de marzo de 2010, pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia.
No artigo 10.1º establécese que as entidades beneficiarias da subvención deberán presentar a documentación xustificativa antes do 15 de outubro de 2010. Porén, por causas sobrevidas, o prazo establecido resulta de difícil cumprimento, polo que para facer viable o proceso de xestión, e co fin de garantir a maior eficacia posible da convocatoria das referidas subvencións, e dado que non se causa prexuízo a terceiros, é procedente ampliar o dito prazo para a súa xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Modificación do artigo 10 da Orde do 29 de marzo de 2010 pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia.
O primeiro parágrafo do número 1º do artigo 10 da referida orde queda redactado nos seguintes termos:
«1. As entidades beneficiarias da subvención presentarán, antes do 1 de novembro do ano correspondente ao exercicio económico da respectiva anualidade, a seguinte documentación: ()».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de outubro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 8 de setembro de 2010 pola que se dá publicidade aos convenios de colaboración subscritos polo Instituto Galego da Vivenda e Solo no segundo cuadrimestre do ano 2010.
INSTITUTO GALEGO DA VIVENDA E SOLO — III. OUTRAS DISPOSICIÓNS — 04/10/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no segundo cuadrimestre do ano 2010.
En consecuencia, e para darlle cumprimento a esa obriga,
DISPOÑO:
Artigo único.-Dar publicidade á relación dos convenios subscritos polo Instituto Galego da Vivenda e Solo (IGVS) nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 8 de setembro de 2010.
Antonio José Boné Pina
Director xeral do Instituto Galego da Vivenda
e Solo
Ver referencia pdf "19100D013P030.PDF"
RESOLUCIÓN do 15 de setembro de 2010 pola que se dá publicidade aos convenios de colaboración subscritos polo instituto no segundo cuadrimestre do ano 2010.
INSTITUTO GALEGO DE CONSUMO — III. OUTRAS DISPOSICIÓNS — 04/10/2010

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego de Consumo nos meses de maio, xuño, xullo e agosto do ano 2010, que se incorporan como anexo a esta resolución.
Santiago de Compostela, 15 de setembro de 2010.
María Nava Castro Domínguez
Presidenta do Instituto Galego de Consumo
Ver referencia pdf "19100D010P028.PDF"
RESOLUCIÓN do 25 de setembro de 2010 pola que se fan públicas as subvencións concedidas ás asociacións de consumidores no marco da Resolución do 30 de marzo de 2010 (Diario Oficial de Galicia número 68, do 13 de abril) pola que se convoca e se regula a concesión de subvencións para o ano 2010 ás asociacións de consumidores da Comunidade Autónoma de Galicia para o financiamento de gastos correntes das súas oficinas de atención ao consumidor.
INSTITUTO GALEGO DE CONSUMO — III. OUTRAS DISPOSICIÓNS — 04/10/2010

Na súa virtude, de acordo co establecido no artigo 21º das bases da citada convocatoria,
RESOLVO:
Facer públicas as subvencións concedidas ás asociacións de consumidores da Comunidade Autónoma de Galicia para o financiamento de gastos correntes das súas oficinas de atención ao consumidor durante o ano 2010, aos beneficiarios que se relacionan no anexo desta resolución e nas contías que se sinalan.
Santiago de Compostela, 25 de setembro de 2010.
María Nava Castro Domínguez
Presidenta do Instituto Galego de Consumo
Ver referencia pdf "19100D010P028.PDF"
RESOLUCIÓN do 20 de setembro de 2010 pola que se dá publicidade aos convenios de colaboración subscritos polo Consello da Cultura Galega no segundo cuadrimestre do ano 2010.
CONSELLO DA CULTURA GALEGA — III. OUTRAS DISPOSICIÓNS — 04/10/2010

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no segundo cuadrimestre do ano 2010, os cales se relacionan no anexo a esta resolución.
Santiago de Compostela, 20 de setembro de 2010.
Ramón Villares Paz
Presidente do Consello da Cultura Galega
Ver referencia pdf "19100D008P026.PDF"
ORDE do 24 de setembro de 2010 pola que se modifica o prazo de xustificación das axudas reguladas na Orde do 14 de xuño de 2010, pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 04/10/2010

No Diario Oficial de Galicia nº 119, do xoves 24 de xuño de 2010, publicouse a Orde do 14 de xuño de 2010 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2010.
No artigo 8º, punto 6, establécese que «O pagamento das axudas quedará condicionado á presentación, antes do 31 de outubro de 2010, da documentación xeral e da específica que corresponda nos puntos seguintes:».
Nas bases reguladoras dos distintos programas recollidas no anexo I figuran referencias aos períodos de execución, concretando a data do 31 de outubro de 2010 nos seguintes puntos:
Base terceira, punto 2, a) e b).
Base cuarta, punto 2, parágrafo primeiro.
Base quinta, punto 2.
Diversas dificultades de carácter técnico, así como atrasos producidos na recepción da documentación, provocaron que a fase de instrución se prolongase máis alá das datas inicialmente previstas, o que afecta os prazos de resolución das solicitudes.
Por tal motivo, co fin de garantir a maior eficacia posible da convocatoria das referidas axudas, cómpre adaptar o prazo de xustificación das axudas xa que, por causas sobrevidas, resulta de difícil cumprimento.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo primeiro.-Modifícase o artigo 8º, punto 6, parágrafo primeiro, da Orde do 14 de xuño de 2010 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2010, que queda redactado como a seguir se expón:
«6. O pagamento das axudas quedará condicionado á presentación, antes do prazo fixado na resolución e como máximo o 15 de novembro de 2010, da documentación xeral e da específica que corresponda, relacionada nos puntos seguintes:»
Artigo segundo.-Modifícase a referencia do 31 de outubro de 2010 pola do 15 de novembro de 2010 nos seguintes puntos das bases reguladoras do anexo I;
Base terceira, punto 2, a) e b)
Base cuarta, punto 2, parágrafo primeiro.
Base quinta, punto 2.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 24 de setembro de 2010.
Beatriz Mato Otero
Conselleira de Traballo e Benestar
RESOLUCIÓN do 17 de setembro de 2010, da Secretaría Xeral da Igualdade, pola que se dá publicidade aos convenios de colaboración subscritos no segundo cuadrimestre de 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/10/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral da Igualdade no segundo cuadrimestre de 2010, os cales se relacionan no anexo a esta resolución.
Santiago de Compostela, 17 de setembro de 2010.
Marta González Vázquez
Secretaria xeral da Igualdade
Ver referencia pdf "19100D004P010.PDF"
ORDE do 10 de setembro de 2010 pola que se resolve a integración da biblioteca da Fundación Curros Enríquez na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 08/10/2010

Vista a proposta do director xeral de Promoción e Difusión da Cultura, de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Integrar na Rede de Bibliotecas de Galicia a Biblioteca da Fundación Curros Enríquez.
Segundo.-A resolución favorable de integración estará condicionada ao asinamento dun convenio onde se recolla a obriga por parte do centro bibliotecario de prestar un servizo público que se deberá axustar ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de asinamento deste convenio non deberá ser superior aos tres meses. De non se cumprir este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 10 de setembro de 2010.
Roberto Varela Fariña
Conselleiro de Cultura e Turismo
RESOLUCIÓN do 23 de setembro de 2010 pola que se adhire unha entidade financeira ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e sociedades de garantía recíproca adheridas (Re-invirte Ferrol).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/10/2010

O Consello de Dirección do Igape, na súa xuntanza do 20 de abril de 2010, acordou por unanimidade dos seus membros asistentes a aprobación das bases reguladoras das axudas do Instituto Galego de Promoción Económica para o apoio financeiro á hostalaría, comercio, turismo e servizos das comarcas de Ferrol, Eume e Ortegal, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (Re-invirte Ferrol). As ditas bases foron publicadas mediante Resolución do 22 de xullo de 2010 (DOG nº 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Ratificouse con data do 20 de setembro de 2010, a adhesión da entidade financeira Caja España de Inversiones, Caja de Ahorros y Monte de Piedad, polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Caja España de Inversiones, Caja de Ahorros y Monte de Piedad á relación de entidades financeiras adheridas ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e sociedades de garantía recíproca adheridas (Re-invirte Ferrol), asinado o 22 de xullo de 2010.
Santiago de Compostela, 23 de setembro de 2010.
Joaquín Varela de Limia de Cominges
Director xeral do Instituto Galego de Promoción Económica
CORRECCIÓN de erros.-Orde do 25 de xuño de 2010 pola que se regulan a convocatoria de subvencións e os criterios de repartición do Fondo de Compensación Ambiental.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/10/2010

Advertido erro na Orde do 25 de xuño de 2010, pola que se regulan a convocatoria de subvencións e os criterios de repartición do Fondo de Compensación Ambiental, publicada no DOG nº 125, do 2 de xullo, cómpre facer a seguinte corrección:
Na páxina 12.080, artigo 10º.1.a), onde di:
«a) Factura ou certificación de obra no modelo oficial ()»
Debe dicir:
«a) Factura e certificación de obra no modelo oficial ()».
RESOLUCIÓN do 30 de setembro de 2010, da Dirección Xeral de Competitividade e Innovación Tecnolóxica, relativa aos horarios de traballo nos polígonos de viveiros flotantes durante a vixencia do plan de actuación C nalgunha zona de produción de mexillón.
CONSELLERÍA DO MAR — III. OUTRAS DISPOSICIÓNS — 11/10/2010

En virtude do disposto na Orde do 14 de novembro de 1995, pola que se regula o programa de actuacións para o control de biotoxinas mariñas en moluscos bivalvos e outros organismos procedentes da pesca, o marisqueo e a acuicultura, que na súa disposición derradeira faculta o director xeral de Competitividade e Innovación Tecnolóxica para ditar as disposicións necesarias para o cumprimento da dita orde, e como consecuencia da excepcional intensidade do episodio de toxicidade de tipo lipofílico que na actualidade están padecendo as zonas de produción dedicadas ao cultivo de mexillón en viveiro flotante e coa finalidade última de protexer a saúde pública e de reforzar os sistemas de control desenvolvidos polos respectivos servizos oficiais das consellerías de Sanidade e Mar, considérase necesario adoptar unha serie de medidas de carácter excepcional e temporal mentres estea vixente o plan de actuación C nalgunha zona de produción de mexillón cultivado en viveiros flotantes, que regulen
os horarios de traballo nas zonas de produción de moluscos bivalvos cultivados en viveiros flotantes; e é por estas razóns que
RESOLVO:
Queda prohibido calquera labor de cultivo (entendendo por tal toda manipulación dos moluscos bivalvos cultivados en viveiro flotante, incluíndo o seu transporte a bordo das embarcacións auxiliares) en todas as zonas de produción de moluscos bivalvos cultivados en viveiro flotante, con independencia do plan de actuación en que se encontre a zona de produción, entre as 20.00 e as 8.00 horas do día seguinte, establecéndose, polo tanto, o horario de traballo autorizado entre as 8.00 e as 20.00 horas.
No horario non autorizado para o traballo nos viveiros, as embarcacións auxiliares de acuicultura non poderán permanecer abarloadas a ningún viveiro flotante.
Santiago de Compostela, 30 de setembro de 2010.
Juan Carlos Maneiro Cadillo
Director xeral de Competitividade e Innovación Tecnolóxica
CORRECCIÓN de erros.-Orde do 29 de marzo de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/10/2010

Advertido erro na Orde do 29 de marzo de 2010, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, publicada no DOG nº 64, do 7 de abril, cómpre facer a seguinte corrección:
Na páxina 5122, artigo 10º.1.a), onde di:
«a) Factura ou certificación de obra no modelo oficial ()»
Debe dicir:
«a) Factura e certificación de obra no modelo oficial ()».
CORRECCIÓN de erros.-Orde do 29 de marzo de 2010 pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/10/2010

Advertido erro na Orde do 29 de marzo de 2010 pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia, publicada no DOG nº 64, do 7 de abril, cómpre facer a seguinte corrección:
Na páxina 5108, artigo 10º.1.a), onde di:
«a) Factura ou certificación de obra no modelo oficial ()»
Debe dicir:
«a) Factura e certificación de obra no modelo oficial ()».
RESOLUCIÓN do 8 de outubro de 2010 pola que se publica a relación de centros seleccionados para a realización de plans de autoavaliación e mellora da calidade da educación en centros educativos para o curso escolar 2010-2011, convocados pola Orde do 10 de maio de 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/10/2010

A Orde do 10 de maio de 2010 pola que se convoca a selección e renovación de plans de autoavaliación e mellora da calidade da educación en centros educativos para o curso 2010-2011, establece o procedemento para a súa concesión.
De acordo co artigo 12º da citada orde, unha vez estudadas pola comisión de selección as solicitudes presentadas, feita a proposta provisional de resolución e vista a acta coa proposta definitiva da comisión de selección,
RESOLVO:
Primeiro.-Seleccionar, para a realización de plans de autoavaliación e mellora da calidade da educación en centros educativos para o curso escolar 2010-2011, os centros educativos que figuran no anexo a esta orde e conceder para a súa realización as contías que nel se recollen.
Segundo.-Contra esta resolución poderase recorrer potestativamente mediante recurso de reposición, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo, ante o Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de outubro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "20000D004P010.PDF"
RESOLUCIÓN do 20 de setembro de 2010, da Dirección Xeral de Conservación da Natureza, pola que se lle dá publicidade aos beneficiarios das axudas concedidas ao abeiro da Orde do 21 de decembro de 2009 pola que se establecen as bases reguladoras das axudas para a conservación das poboacións de caza menor, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 18/10/2010

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 11 da Orde do 21 de decembro de 2009 pola que se establecen as bases reguladoras das axudas para a conservación das poboacións de caza menor, e se convocan para o ano 2010, procédese por medio desta resolución á publicación do extracto das axudas outorgadas pola Consellería do Medio Rural ao abeiro da Orde do 21 de decembro de 2009 pola que se establecen as bases reguladoras das axudas para a conservación das poboacións de caza menor e se convocan para o ano 2010.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2010, o seguinte:
a) Norma reguladora da convocatoria: Orde do 21 de decembro de 2009 pola que se establecen as bases reguladoras das axudas para a conservación das poboacións de caza menor e se convocan para o ano 2010.
b) Aplicación orzamentaria: 13.06.541B.781.0.
c) Crédito orzamentario: 260.000 .
d) Destinatarios: titulares de tecores galegos e agrupacións de tecores.
e) Beneficiarios, importe e finalidade das axudas: ver anexo.
Santiago de Compostela, 20 de setembro de 2010.
Ricardo García-Borregón Millán
Director xeral de Conservación da Natureza
Ver referencia pdf "20000D007P016.PDF"
RESOLUCIÓN do 28 de setembro de 2010 pola que se adxudican as subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, convocadas pola Orde do 14 de abril de 2010 (Diario Oficial de Galicia número 77, do 26 de abril), modificada pola Orde do 29 de abril de 2010 (Diario Oficial de Galicia número 85, do 6 de maio) e pola Orde do 3 de agosto de 2010 (Diario Oficial de Galicia número 155, do 13 de agosto).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/10/2010

Pola orde da Consellería de Economía e Industria do 14 de abril convocáronse as subvencións para o ano 2010 para o financiamento de accións orientadas a produtos ou servizos de innovación tecnolóxica relacionados co Xacobeo 2010 (procedemento IN849A).
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e á proposta elaborada pola comisión de valoración prevista no artigo 8 do anexo I da convocatoria, esta consellería
RESOLVE:
Primeiro.-Conceder as subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010 aos beneficiarios que se relacionan no anexo desta resolución, nas contías que se sinalan, que supoñen un total de 1.000.000 euros para o ano 2010.
Segundo.-Para poderen percibir estas subvencións, os beneficiarios deberán presentar, na data límite do 30 de novembro de 2010, a documentación indicada no artigo 16 da Orde do 14 de abril de 2010, utilizando os modelos normalizados publicados na páxina web
http://economiaeindustria.xunta.org/ (D.X. Investigación, Desenvolvemento e Innovación I+D+i/Informes e xustificación de gastos
).
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de setembro de 2010.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "20000D003P008.PDF"
RESOLUCIÓN do 7 de outubro de 2010, da Secretaría Xeral da Consellería de Presidencia, Administracións Públicas e Xustiza, complementaria da Resolución do 14 de setembro de 2010 pola que se dá publicidade aos convenios de colaboración subscritos por esta consellería no segundo cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/10/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo un.-Dar publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xullo e agosto do ano 2010, que se incorpora como anexo I a esta resolución.
Artigo dous.-Dar publicidade á relación dos convenios subscritos pola Consellería de Presidencia, Administracións Públicas e Xustiza no mes de abril do ano 2010, que se incorpora como anexo II a esta resolución.
Santiago de Compostela, 7 de outubro de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "20000D001P006.PDF"
CORRECCIÓN de erros.-Resolución do 22 de xullo de 2010 pola que se lle dá publicidade ao acordo do Consello da Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013, e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/10/2010

Advertido erro na devandita resolución publicada no DOG nº 197, do mércores, 13 de outubro de 2010, cómpre facer a oportuna corrección:
Nas páxinas 17.146 e 17.147 debemos substituír o anexo I polo seguinte:
Ver referencia pdf "19900D007P020.PDF"